VZPOREDNI SVETOVI – Obnovoletna pregledna razstava članic in članov DLUM 2024
2024-12-10 10:00 - 2025-02-08 15:00 (Europe/Paris) | Maribor center / Galerija DLUM, Židovska ulica 10, Maribor
Tradicionalna pregledna razstava članic in članov Društva likovnih umetnikov Maribor ponuja širok pogled v spekter aktualne umetniške produkcije.
Vabimo vas na otvoritev skupinske razstave, na kateri svoja dela predstavlja 44 članic in članov Društva likovnih umetnikov Maribor, v torek, 10. 12. 2024, ob 18. uri, v Galerijo DLUM.
Razstavljajo: Ernest Artič, Natasha Bakovič, Elena Churnosova, Bogdan Čobal, Marjan Drev, Matjaž Duh, Lučka Falk, Erna Ferjanič, Irena Gajser & Cvetka Hojnik, Sandra Gargowitsch, Nataša Grandovec, Natalija Juhart Brglez, Jožef Jurič, Narcis Kantardžić, Zdravko Kokanović – Koki, Branko Korez, Matic Kos, Nenad Kostić, Zmago Kovač, Jasna Kozar, Albin Kramberger, Anka Krašna, Blažka Križan, Alma Lovrenčič, Kaja Lukač, Katja Majer, Slađana Matić Trstenjak, Marko Pak, Ludvik Pandur, Milena Houška Pavlin, Luka Popič, Gregor Pratneker, Branimir Ritonja, Janez Rotman, Alenka Spacal, Lucija Stramec, Urška Stropnik Šonc, Maja Šivec, Stojan Špegel, Mira Uršič, Melita Vidovič, Oto Vogrin, Ljubica Zgonec Zorko.
Kuratorka razstave: mag. Mojca Štuhec

Povezava do originalnega članka

KIBLIX 2024 | Kärt Ojavee: Vrteti, prelomiti, zvezati
2024-12-20 19:00 - 2025-02-01 14:00 | Maribor center / MMC KIBLA, Ulica kneza Koclja 9, Maribor
Odprtje razstave Kärt Ojavee: Vrteti, prelomiti, zvezati
Vljudno vabljeni na odprtje razstave Kärt Ojavee Vrteti, prelomiti, zvezati, ki bo v petek, 20. decembra 2024, ob 19. uri v prostoru za umetnost KiBela. Razstava Vrteti, prelomiti, zvezati zajema serijo raziskovalnih projektov, ki preizprašujejo meje med oblikovanjem ter umetnostjo in se osredotočajo na vprašanja materialnosti, procesualnosti in minevanja časa.
Estonska umetnica in oblikovalka Kärt Ojavee v svojem delu združuje nove tehnologije in tradicionalne ročne spretnosti ter z domišljenim konceptualnim pristopom k tekstilu raziskuje njun zgodovinski pomen ter potencial v prihodnosti.
Ojavee poleg znanstvenega dela in eksperimentiranja z materiali deluje tudi kot glasbenica, oblikovalka scenografij in kostumov.

Povezava do originalnega članka

Silvestrovanje v Mondu
2024-12-31 18:00 - 2025-02-01 03:00 | Okolica / Sadjarska pot 15, 2212 Šentilj v Slovenskih goricah
31. 12. 2024Naj bo najdaljša noč v letu čarobna in igriva – polna radosti, dobrot, glasbe, plesa in najboljše družbe! Preverite program in se nam pridružite v centru Mond v Šentilju!
www.mond-sentilj.com

Povezava do originalnega članka

Razstava Mladen Stropnik x Jurij Hartman x Stojan Knežević: SU PE RI CA
2025-01-10 19:00 - 2025-02-14 22:00 | Maribor center / Tkalski prehod 4, 2000 Maribor
Otvoritev razstave in performans
Mladen Stropnik se s svojo umetnostjo spretno izogiba klasificiranju in omejevanju. Umetnik je skozi leta v svojem opusu opazil nekaj ključnih izhodišč, ki jih lahko razumemo kot stebre njegovega ustvarjanja: repeticija, spolnost, (ne)vidno, želja.
Ti se v razstavi SU PE RI CA odražajo v osredotočenosti na prikaz praznega, enostavnega in spontanega – v pretočni prostor galerije umeščenega hipnega naravnega pojava vsakodnevnih predmetov in dejanj.
Dela Mladena Stropnika se tokrat krovno navezujejo na oblačila, šivanje in odnos med tekstilom ter človekom. Stropnik blagu in gestam izkazuje predvsem pozornost, ki je običajno izgubljena v vsakodnevnem odnosu do oblačil. Banalnost vsakdana se skozi razstavo vzpostavi kot bolj živa in pomenska od umetelno privzdignjenih idealov, njena pomembnost pa je lahko povzeta tudi z besedami umetnika samega:
“Zdi se mi, da vsako stvar lahko razumeš, če se pravi čas ustaviš.”
Stropnik je k razstavljanju povabil Jurija Hartmana in Stojana Kneževića.

Povezava do originalnega članka

[Kulturni inkubator] Razstava mozaikov
2025-01-14 16:00 - 2025-01-31 16:00 | Kulturni inkubator
Torek, 14. januar 2025 // 16.00 // Kulturni inkubator
V torek, 14. januarja 2025, bo v Kulturnem inkubatorju Mladinskega kulturnega centra Maribor odprtje razstave mozaikov, ki so jo pripravili mozaičarji Kulturnega društva Rk Rakek. Razstava bo na ogled do konca januarja.
Društvo Ljubiteljev Mozaika je bilo ustanovljeno z namenom ohranjanja in promocije umetniške tehnike mozaika, ter združuje ustvarjalce in ljubitelje te edinstvene oblike umetnosti. Prispevati želi k povezovanju lokalnih skupnosti ter spodbujati ustvarjalno izražanje vseh generacij.
Ravno s tem namenom so se povezali z mozaičarji iz Kulturnega društva Rak Rakek in skupaj vabijo na otvoritev razstave njihovih mozaikov, ki bo ponudla vpogled v čudovit svet sodobnih in klasičnih mozaikov, ter pokazala, kako lahko drobni koščki keramike skupaj ustvarijo velike umetnine.
O KULTURNEM DRUŠTVU RAK RAKEK
Mozaičarji Kulturnega društva Rak Rakek prvič razstavljajo v Mariboru. So skupina štiridesetih ustvarjalcev, ki s tehniko mozaika izdeluje slike in krasi stene. Kot samostojna sekcija delujejo osmo leto. Za ustvarjanje največ uporabljajo steklo, smalte (posebno steklo za mozaike) ter keramiko. Srečujejo se enkrat tedensko. Vodi jih mentorica Eva Ule. Razstavljajo po Sloveniji, sodelujejo pa tudi z ustvarjalci iz tujine.
V Kulturnem inkubatorju se bodo predstavili z zbirkami Sadje, Zelenjava in slaščice, Ptice naših krajev ter Picasso po naše.

Povezava do originalnega članka

[Galerija Media Nox] Mladi kustos: Od vojaškega čina do pesniškega peresa
2025-01-15 18:00 - 2025-02-15 13:00 | Galerija Media Nox
RAZSTAVA V SKLOPU PROJEKTA MLADI KUSTOS
OD VOJAŠKEGA ČINA DO PESNIŠKEGA PERESA
Sreda, 15. januar 2025 // 18:00 // Galerija Media Nox
V sredo, 15. januarja 2025, bo v Galeriji Media Nox odprtje razstave Od vojaškega čina do pesniškega peresa: Izbrani spomeniki Rudolfa Maistra ob 150-letnici njegovega rojstva, ki bo postavljena v sklopu projekta Mladi kustos. Avtorji razstave so študenti oddelka za umetnostno zgodovino Filozofske fakultete Univerze v Mariboru. Na ogled bo do 13. februarja 2025.
Leto 2024 je bilo posvečeno generalu Rudolfu Maistru kot poklon njegovim zaslugam za slovenski narod. Minilo je namreč 150 let od njegovega rojstva, leta 1874 v Kamniku, in 90 let od njegove smrti, leta 1934 na Uncu pri Rakeku. Študentom 3. letnika dodiplomskega študija na Oddelku za umetnostno zgodovino na Filozofski fakulteti Univerze v Mariboru se nam je zato zdelo primerno, da razstavo v Galeriji Media Nox posvetimo upodobitvam generala Rudolfa Maistra, specifično njegovim javnim plastikam. Ob našem preučevanju spomenikov Rudolfa Maistra smo se ukvarjali tako z dvojnostjo upodabljanja njegove osebnosti kot vojaka in pesnika kakor tudi s problematiko naglaševanja njegovih upodobitev kot simbola slovenstva, kar je Maister postal že pred svojo smrtjo. Vse to se odraža na samih delih, njihovi postavitvi in politični kontroverznosti nekaterih izbranih spomenikov.
Avtorji razstave: Ksenija Čegovnik, Maj Horvat, Maja Horvat, Žiga Šeruga, Sara Vrbanec
Razstava je nastala v okviru projekta Mladi kustos Mladinskega kulturnega centra Maribor in v sodelovanju s Filozofsko fakulteto Univerze v Mariboru in Pokrajinskim muzejem Ptuj – Ormož.

Povezava do originalnega članka

Gospod predsednik
2025-01-23 19:00 - 2025-01-28 00:00 | Maribor center / Kulturni inkubator, Koroška cesta 18
Monokomedija Jureta Krajnca
Na oder Kulturnega inkubatorja se vrača vsestranski umetnik Jure Krajnc, tokrat z monokomedijo Gospod predsednik. Predstava bo v središču Kulturnega inkubatorja ob premieri, ki bo v četrtek, 23. januarja 2025, ob 19. uri, doživela še dve ponovitvi, in sicer v soboto, 25. januarja in v torek, 28. januarja, vsakič ob 19. uri.
Gospod predsednik skuša opraviti svoje delo tako kot ga zna najbolje, z ogromno napakami in vprašljivimi rešitvami na probleme. Z veliko truda mu uspe državo pahniti v ogromen finančni minus razne zdravstvene stiske.
Predsednik seveda ohranja popolne in stabilne odnose s ostalimi vodjami držav. Sedaj lahko imate čast na osebno spoznati mogočnega predsednika in ga spremljati pri njegovih vsakdanjih opravilih. Le kaj bo ta sposoben vodja ušpičil danes.
Vstop je prost.

Povezava do originalnega članka

Monokomedija: Gospod predsednik
2025-01-23 19:00 - 2025-01-28 19:00 | Kulturni inkubator
MONOKOMEDIJA JURETA KRAJNCA
GOSPOD PREDSEDNIK
23., 25. in 28. januar 2025 // 19:00 // Kulturni inkubator
Na oder Kulturnega inkubatorja se vrača vsestranski umetnik Jure Krajnc, tokrat z monokomedijo Gospod predsednik. Predstava bo v središču Kulturnega inkubatorja ob premieri, ki bo v četrtek, 23. januarja 2025, ob 19. uri, doživela še dve ponovitvi, in sicer v soboto, 25. januarja in v torek, 28. januarja, vsakič ob 19. uri.
Gospod predsednik skuša opraviti svoje delo tako kot ga zna najbolje, z ogromno napakami in vprašljivimi rešitvami na probleme. Z veliko truda mu uspe državo pahniti v ogromen finančni minus razne zdravstvene stiske. Predsednik seveda ohranja popolne in stabilne odnose s ostalimi vodjami držav. Sedaj lahko imate čast na osebno spoznati mogočnega predsednika in ga spremljati pri njegovih vsakdanjih opravilih. Le kaj bo ta sposoben vodja ušpičil danes.

Vstop je prost.

Povezava do originalnega članka

Ferdo Mayer / Umetnik, zapisan barvi
2025-01-26 10:00 - 2025-02-27 18:00 | Maribor center / UGM Kabinet, Strossmayerjeva ulica 6
Predstavljamo izbor del slikarja Ferda Mayerja (1927–1994), ki je prvih 27 let preživel v Mariboru, kjer se je tudi rodil.
Ferdo Mayer se je v svojem življenju ves čas uspel posvečati mladim, a hkrati je neprenehoma raziskoval tudi slikarstvo in razvil svoj značilen likovni jezik, ki se giblje med figuro in abstraktno pripovedjo.
Mayer je spodbude tako za realne kot tudi za simbolne kompozicije iskal v stvarnem svetu, slikarsko tehniko pa je pogosto prilagajal značaju motivike. Še posebno v zrelem ustvarjalnem obdobju je opazno prehajanje med abstraktnim likovnim jezikom in konkretno likovno pripovedjo ter iskanje njune sinteze.
V njegovem slikarstvu lahko zaznamo številne vplive sočasnega dogajanja, a najsi bo to figuralika ali pa abstrakcija, v delih Ferda Mayerja spremljamo iskren odnos do naslikanega.
Razstava, ki jo kurira Saša Bučan, je nastala v sodelovanju z Medobčinskim muzejem Kamnik – Galerijo Miha Maleš.

Povezava do originalnega članka

SEKSTET FILHARMONIČNE CAMERATE BERLIN
2025-01-28 19:30 - 21:30 | Maribor center / Dvorana Union
3. koncert Komornega cikla 2024/2025 in izven
Godalni sekstet Filharmonične camerate Berlin, ki jo sestavljajo glasbeniki Berlinskih filharmonikov, se ima za svoj nastanek zahvaliti smoli: ko so morali leta 1989 Filharmonični godalni solisti odpovedati italijansko turnejo, so nekateri glasbeniki prevzeli načrtovane koncerte v sestavi godalnega seksteta in dosegli takšen uspeh, da so se odločili še nadalje igrati skupaj kot stalna zasedba.
Člani zasedbe verjamejo, da se privlačnost njihovih šestih godal skriva v dejstvu, da pri izvajanju komorne glasbe odražajo značilni orkestrski zvok Filharmonikov, in to zlasti pri izvajanju velikih romantičnih sekstetov Brahmsa in Čajkovskega, ki so temelj njihovega repertoarja.

Povezava do originalnega članka

Šoa – Nikoli ne smemo pozabiti 2025; Predavanje romskega strokovnjaka Isaac Blake: Romski holokavst ali Porrajmos v nacistično okupirani in fašistični Evropi
2025-01-29 00:00 | Romska postaja Preradovičeva ulica Maribor, Upravna enota Maribor, 2000 Slovenia
29. januar 2025, ob 18. uri
Romska postaja, Maribor, Slovenija, EU
V okviru mednarodnega dneva spomina na holokavst 2025 Združenje EPEKA, so. p., pod okriljem koordinatorja Sinagoge Maribor organizira predavanje romskega strokovnjaka Isaaca Blaka na temo Porrajmosa ali holokavsta Romov med drugo svetovno vojno.
Predavanje Isaaca Blaka je namenjeno predvsem učiteljem, mladinskim voditeljem in drugim, ki jih ta tema zanima.
Romsko kulturno in umetniško društvo iz Walesa je izdalo gradivo za predavanje o romskem holokavstu ali _Porrajmosu_. Učno gradivo je rezultat več kot enoletnega dela predane ekipe akademikov, umetnikov, oblikovalcev in vodij projektov, ki vsi prihajajo iz romske in t.i. traveller skupnosti iz Združenega Kraljestva. Romski holokavst ali _Porrajmos _, kot je opisan v romskem jeziku (potem ko ga je konec devetdesetih let prejšnjega stoletja kot izraz uvedel Dr. Ian Hancock, profesor romskega jezikoslovja na Teksaški univerzi v Austinu), je bil epizoda v genocidnem odnosu do neromov, in Romi – _Sinti, Romi, Woonwagenbewoners, Manush, Gens de Voyage, Yenische, Ashkalé, Egyptian, Ijito, Getano, Quinqui, Mercheros _in drugimi romskimi skupinami v nacistični Nemčiji in fašistično okupirani Evropi med letoma 1936 in 1945.
Učno gradivo je namenjeno vzgojiteljem, pomočnikom učiteljev in starejšim učencem v šolah v Walesu, vendar upamo, da bo koristno tudi za prostovoljne organizacije Romov in Travellerjev ter organizacije tretjega sektorja pri delu z mladimi Romi in Travellerji v okoljih skupnosti, zlasti za tiste, ki delajo z mladimi, ki niso vključeni v izobraževanje, zaposlitev ali usposabljanje (NEET). V gradivu so obširno obravnavane teme, ki se nanašajo na to temo, vključno s krajšo zgodovino ciganskih, romskih in potujočih skupnosti, razvojem rasističnega „razmišljanja” o Romih in strašno nelogičnostjo evgenike, ki je privedla do holokavsta Sintov, Romov, Manušev, Gitanov in drugih romskih skupnosti pod nadzorom nacistov ali njihovih zaveznikov v Evropi (kot je fašistična Španija).
V vir je vključen tudi poseben razdelek o najmanj znanih in razumljenih izkušnjah v državah jugovzhodne Evrope, kot so Bolgarija, Romunija in Jugoslavija, saj gre za temo, ki je bila večinoma prezrta, čeprav je znanje o samem romskem holokavstu v zadnjih tridesetih letih postalobolj znano, kot je bilo nekoč.
Biografija:
Isaac Blake se je rodil v Bromsgrovu, odraščal pa je na lokacijah za Rome in potujoče v Angliji in Walesu. Študiral in se izpopolnjeval v plesnem gledališču na plesnem centru LABAN (zdaj Trinity LABAN Conservatoire of Music & Dance v Londonu). Nato je študiral na šoli Martha Graham v New Yorku, delal v Montrealu v Kanadi in se vrnil v Wales, kjer je bil koreograf predstav v Wales Millennium Centre, Riverside Arts Centre (Newport) in Royal Welsh College of Music & Drama. Na RWCM&D še vedno poučuje priljubljeni tečaj gibanja in plesa (od leta 2009 do leta 2023). Je ponosen romski gej in trenutno izvršni direktor Romani Cultural & Arts Company v Cardiffu v Združenem kraljestvu, organizacije, ki jo financirajo številni veliki donatorji, vladni oddelki in britanske dobrodelne organizacije (kot so National Lottery Community Fund, Arts Council of Wales, Welsh Government). Kot izvršni direktor Romani Cultural & Arts Company (RCAC) je Isaac razvijal umetniške in uprizoritvene programe s skupnostmi v ciganskih in potujočih prikolicah, vključeval je mlade otroke in odrasle ter delal v šolah, fakultetah in vrtcih. Romani Cultural & Arts Company je spodbujala umetnost in kulturo kot sredstvo za krepitev moči in zagovorništvo v Walesu pri Ciganih, Romih in potujočih. Veliko je sodeloval z neromskimi skupnostmi, da bi spodbujal dialog in socialno kohezijo. Pod njegovim vodstvom in upravljanjem RCAC je organizacija zrasla iz majhne prostovoljne skupine v veliko agencijo tretjega sektorja (nevladno organizacijo), ki je vodilna na področju Romov in potujočih oseb v Walesu ter eden glavnih akterjev na področju zagovorništva Romov in potujočih oseb, avtonomije in samoodločanja v Združenem kraljestvu.
Isaac je bil tudi kurator za ples, ki je vodil skupino akademikov in raziskovalcev pri zbiranju predmetov in artefaktov za zelo cenjeno plesno sekcijo RomArchiva(https://romarchive.eu [1]). Njegovo vodenje sekcije je zagotovilo izvedbo projekta z različnimi romskimi glasovi iz različnih držav.
Imel je pomembno vlogo pri podpiranju pravic LGBTQI, Romov in Popotnikov v Združenem kraljestvu, Evropi in drugod. Isaac je podpiral posameznike LGBTQI, Rome in potujoče osebe pri udeležbi na mednarodnih dogodkih, osebno pa se je teh dogodkov udeležil kot zagovornik in predstavnik svoje skupnosti ter pozitivno spodbujal priznavanje in spoštovanje LGBTQI.
Pred kratkim je koordiniral in pripravil prvi mednarodni arhiv govorjene zgodovine LGBTQI GRT, hkrati pa je objavil povezano e-knjigo, ki dopolnjuje spletni arhiv (glej https://romaniarts.co.uk [2]). Je tudi član več odborov in forumov, ki si prizadevajo za spodbujanje enakosti v Združenem kraljestvu in Evropi. Akademija Barvalipe je na primer organ za določanje agende in strateško telo inštituta, ki ima svetovalno in navdihujočo vlogo, da bi izpolnil cilje ERIAC. Akademijo Barvalipe sestavlja 15 članov – visoko cenjenih in javno priznanih posameznikov, ki so pristojni za področja, ki jih pokrivajo dejavnosti ERIAC. Dve tretjini članov akademije morata odkrito prijaviti svojo romsko narodnost, s čimer se spoštuje raznolikost med romskimi skupnostmi. Zagotoviti je treba uravnoteženo zastopanost spolov.
https://eriac.org/barvalipe-academy/barvalipe-academy-members/
Več o epeka@epeka.si in www.epeka.si.

Združenje EPEKA, so. p., podpirajo:
The post Šoa – Nikoli ne smemo pozabiti 2025; Predavanje romskega strokovnjaka Isaac Blake: Romski holokavst ali Porrajmos v nacistično okupirani in fašistični Evropi appeared first on EPEKA.

Povezava do originalnega članka

Dodaj svoj predmet v Muzej okusov!
2025-01-29 00:00 - 2025-06-01 00:00 | Maribor center / splet
Si predstavljate, da vaš dežnik, babičin recept ali star košček mila postanejo del muzejske zbirke?
Pridružite se projektu Muzej okusov in soustvarite edinstveno virtualno zbirko, kjer vsak predmet pripoveduje svojo zgodbo o sladkem, slanem, kislem, grenkem ali pikantnem spominu.
Sodelujte v treh korakih:
1. Izberite predmet, ki vas povezuje z okusom.
2. Fotografirajte ga in napišite zgodbo o njegovem pomenu.
3. Pošljite prispevek preko obrazca.
Muzej okusov je sodoben projekt Pokrajinskega muzeja Maribor, ki združuje preteklost in sedanjost z inovativnimi pristopi. Njegov osrednji cilj je raziskovanje, interpretacija in doživljanje okusov, ki so nosilci spominov in pomemben del kulturne dediščine.

Povezava do originalnega članka

Cesarjeva nova oblačila 6+
2025-01-31 17:00, 2025-02-01 10:00 - 11:30 | Velika dvorana
Ustvarjalci uprizoritve po motivih H. C. Andersena / koproducent Gradsko kazalište lutaka Rijeka / 45 min

V stari zapuščeni tekstilni tovarni se igrata otroka. Vrvi, tkanine, niti, svetilke in sence postanejo njune igrače. Otroka si pripovedujeta zgodbe in si predstavljata svet, v katerem je tovarna znova odprta, zato imajo njuni starši spet delo. Edini način, kako to doseči v resničnem svetu, je, da prepričajo cesarja, naj tovarno ponovno odpre. Morda pa obstaja še en način: prevara.
Avtorska lutkovna predstava je priredba svetovno znane pravljice Hansa Christiana Andersena. To ni le vznemirljiva pripoved, pač pa tudi osnovno seznanjanje otrok s temami, ki določajo sodobni svet: s politiko, potrošništvom, z globalizacijo in z bitkami za boljše življenje. Zgodba skuša otroke zabavati, hkrati pa jim ponuditi razmislek o svetu, v katerem odraščajo.
Predstava je primerna tudi za prvo in drugo triado OŠ

Nakup kart

Povezava do originalnega članka

Proces ali Žalostna zgodba Josefa K. 15+
2025-02-01 19:00 | Klub LGM
Bežno po motivih romana F. Kafke Proces / 65 min

V nadčasovni glasbeno-lutkovni kompoziciji se v vlogi Josefa K. znajde gledalec. Igra ga neusmiljeno prestavlja v brezizhodne situacije, seznani ga z drobovjem družbenega stroja pa tudi z intimnim svetom nekaterih Josefu K. dragih ljudi. Gledalec je postavljen v središče dogajanja, kjer se mora na milost in nemilost odgovorno podvreči procesu. Med občinstvom in okoli njega se vrstijo različne gledališke tehnike: črni humor ročnih lutk, poetičnost gledališča predmetov in kabarejska
improvizacija. Stroj sistema ženeta dva igralca, glasbenika in lutkarja. Nežne lutkovne scene se izmenjujejo z močnimi ritmičnimi učinki, ki se občasno sprevržejo v koncert.
Zaigrane zgodbe so bile del programa MARIBOR 2012 – Evropska prestolnica kulture.

Nakup kart

Povezava do originalnega članka
